b'\n_START_ARTICLE_\n\xc5\xbdelezni\xc5\xa1ka proga \xc5\xa0amac-Sarajevo\n_START_SECTION_\nZgodovina\n_START_PARAGRAPH_\nSarajevo je bilo povezano proti severu le z ozkotirno \xc5\xbeeleznico do Bosanskega Broda, zgrajeno v \xc4\x8dasu avstro-ogrske priklju\xc4\x8ditve v letih pred prvo svetovno vojno. Ker proga ni ve\xc4\x8d zado\xc5\xa1\xc4\x8dala nara\xc5\xa1\xc4\x8dajo\xc4\x8demu prometu, je bilo odlo\xc4\x8deno, da se izgradi normalnotirna proga. Dela so se pri\xc4\x8dela 1. aprila 1947; bolj ali manj brez pomo\xc4\x8di mehanizacije jo je gradilo prek 200.000 ljudi iz vse Jugoslavije in tudi iz tujine. Ve\xc4\x8dji objekti na progi so most prek reke Save, predor Vranduk ter osem kraj\xc5\xa1ih predorov v skupni dol\xc5\xbeini 2.345 m. Proga je bila kon\xc4\x8dana 16. novembra 1947, sve\xc4\x8dano odprtje proge pa je sovpadlo z odprtjem nove \xc5\xbeelezni\xc5\xa1ke postaje v Sarajevu leto kasneje. Leta 1976 so progo raz\xc5\xa1irili z drugim tirom. Med vojno v Bosni je bila proga na ve\xc4\x8d odsekih minirana in poru\xc5\xa1ena.'